Vihreä siirtymä näkyy monissa uusissa metsäteollisuustuotteissa. Monet perinteiset metsäteollisuuden sivuvirrat ovat päätyneet poltettavaksi, mutta nyt niistä on kehitetty paljon aiempaa pidemmälle jalostettuja tuotteita korvaamaan fossiilisia raaka-aineita. Esimerkiksi ligniinistä, joka on sellunkeiton sivutuote, on kehitetty korvaava tuote sähköautojen akkuihin tarkoitetulle fossiiliselle grafiitille.